**ПРОТОКОЛ**

**№1/05.09.2015Г.**

Днес, 05.09.2015г. се проведе заседание на Общинска избирателна комисия Струмяни, назначена с РЕШЕНИЕ№ 1655-МИ от 01.09.2015 на ЦИК.

На заседанието присъстваха:

Весела Александрова Цомпова-Стоянова – председател, Величка Иванова Чиликова – зам. Председател, Людмила Методиева Маникатова - секретар и членове: Светла Петрова Дуева , Николина Вангелова Златинова, Илонка Йорданова Станоева, Пиринка Иванова Филатова, Таня Стоилова Терзийска, Елена Иванова Митрева, Николина Спасова Янева .

Отсъства по уважителни причини Красимира Костадинова Янева – член.

Заседанието беше открито от Председателя на ОИК Струмяни : Весела Цомпова- Стоянова, която предложи да се проведе при следния дневен ред:

1. Приемане на решение на ОИК на член, който да маркира печата заедно с Председателя и изготвяне на протокол за маркиране.
2. Вземане на решение за начина на работа на ОИК.
3. Организационно-технически въпроси.

Дневният ред беше приет единодушно от всички присъстващи членове.

**По точка първа** ОИК Струмяни взе решение: Илонка Йорданова Станоева – член на ОИК да маркира да маркира два броя печати заедно с Председателя - Весела Александрова Цомпова- Стоянова, за което бе съставен протокол.

По точка втора от дневния ред ОИК Струмяни взе

**Решение №1 -МИ/НР/05.09.2015г.**

1. Заседанията на ОИК Струмяни са законни, когато на тях присъстват повече от половината от членовете.

2. ОИК Струмяни взема решенията си с мнозинство две трети от присъстващите членове. Когато за приемане на решение липсва необходимото мнозинство, се смята, че е налице решение за отхвърляне, което подлежи на обжалване по реда на кодекса.

3. ОИК Струмяни приема решенията си с поименно гласуване, което се отразява в протокола от заседанието.

4. Гласуването е явно. Гласува се "за" или "против". Не се допуска гласуване "въздържал се".

5. Членовете на ОИК Струмяни могат да подписват протоколи и да гласуват решения с "особено мнение", като в този случай посочват в какво се изразява особеното мнение.

6. На заседанията на ОИК Струмяни може да присъстват застъпници, представители на партии, коалиции или инициативни комитети, наблюдатели и представители на средствата за масово осведомяване. Изказаните становища, мнения и възражения се записват в протокола на заседанието.

7. За заседанията на ОИК Струмяни се съставя протокол, който се подписва от председателя и секретаря.

8. Решенията, протоколите, удостоверенията и текущата кореспонденция на ОИК Струмяни се подписват от председателя и секретаря.

9. Когато председателят, съответно секретарят отсъства, решенията, протоколите и удостоверенията се подписват от секретаря, съответно от председателя и от заместник-председател. Когато отсъстват и председателят, и секретарят, решенията се подписват от заместник-председател и определен с решение на комисията член, предложени от различни партии и коалиции.

10. ОИК Струмяни ще обявява решенията си незабавно по реда определен от ИК и решение № 1910-МИ/НР от 04.09.2015 г. на ЦИК София, чрез поставяне на общодостъпно място в сградата на НЧ „ Будител“, пл. „ 7-ми април“ №2, с. Струмяни.

11. Решенията на ОИК Струмяни може да се оспорват в тридневен срок от обявяването им пред Централната избирателна комисия.

12. На екземплярите от решенията, които се обявяват, се отбелязват датата и часът на поставянето им на общодостъпното място.

13. Екземплярите от обявените решения се свалят не по-рано от три дни (72 часа) от поставянето им на общодостъпното място, като се отбелязват деня и часът на свалянето им и се съхраняват в архива на комисията.

14. ОИК Струмяни поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния изборен район, сканираните протоколи на секционните избирателни комисии и други документи и данни. На интернет страницата си комисията публикува и всички публични регистри, водени от нея при спазване изискванията на Закона за защита на личните данни.

15. Работното време на ОИК-Струмяни е всеки работен от 9,00 ч. до 17,00 ч. По изключение комисията ще работи и в почивните дни, когато в тях изтичат срокове, визирани в Хронограмите на ЦИК за произвеждане на изборите за общински съветници и за кметове, както и за национален референдум на 25 октомври 2015 г.

16. За обезпечаване на нормалната дейност на комисията и създаване на възможност за упражняване на правата на участващите в изборите субекти, уредени в ИК, в часовете от 9,00 до 17,00 часа, ОИК организира дежурства на членовете си. Дежурството се провежда от поне двама членове на комисията, предложени от различни партии и коалиции.

Решението подлежи на обжалване пред Централната избирателна комисия в тридневен срок, считано от обявяването му, на основание чл. 88 ал, 1 от ИК.

Препис от решението да се изложи на информационното табло на ОИК- Струмяни.

**По трета точка** от дневния ред бе изготвен график за дежурствата на членовете на ОИК Струмяни за всеки календарен ден от седмицата и бяха подготвени регистрите, необходими за провеждането на изборите.

Поради изчерпване на дневния ред заседанието на ОИК бе закрито.